**OSNOVNA ŠKOLA STOJA**

**PULA**

**ADRESA : BRIJUNSKA 5**

**MATIČNI BROJ: 03203549**

**ŠIFRA DJELATNOSTI : 8520**

**IBAN: HR9523600001835900006**

**OIB: 98035155454**

Pula, 31. siječanj 2023.

**BILJEŠKE UZ**

**F I N A N C I J S K O I Z V J E Š Ć E**

**OD 1. 01. 2022. DO 31. 12. 2022. GODINE**

**BILJEŠKE UZ POJEDINE POZICIJE IZVJEŠTAJA O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

***Bilj.1.*** Ukupno ostvareni prihodi i primici za razdoblje 01.siječnja do 31.prosinca 2022. godine iznose 8.572.182,58 kuna, dok ukupno ostvareni rashodi i izdaci iznose 8.491.366,03 kuna. S obzirom na preneseni višak (kto 92211) iz prethodne godine, u izvještajnom razdoblju ostvaren je višak prihoda i primitaka u iznosu od 19.063,16 kuna.

*Tablica 1. Ostvarenje prihoda i rashoda po izvorima financiranja*

|  |  |  |  |
| --- | --- | --- | --- |
| **IZVOR** | **PRIHOD** | **RASHOD** | **VIŠAK/MANJAK** |
| Tekuće pomoći - MZO-plaća i mat. prava | 6.346.187,13 | 6.346.187,13 | - |
| Tekuće pomoći - MZO-radni udžbenici | 108.087,04 | 108.087,04 | - |
| Tekuće pomoći - MZO-ostalo | 241.894,31 | 235.797,15 | 6.097,16 |
| Tekuće pomoći - OPĆINA/ŽUPANIJA | 39.657,00 | 39.657,00 | - |
| Kapitalne pomoći - MZO -udžbenici + lektira | 27.965,38 | 27.965,38 | - |
| Sufinanciranje - prihodi od šk. kuhinje | 445.269,15 | 432.303,15 | 12.966,00 |
| Ostali prihodi | 928,84 | 928,84 | - |
| Kapitalne donacije trgovačkih društava | 30.275,50 | 30.275,50 | - |
| Tekuće donacije fizičkih osoba | 6.545,45 | 6.545,45 |  |
| Decentralizirana sredstva škole | 1.320.372,78 | 1.320.372,78 | - |
| Decentralizirana sredstva škole - LEKTIRA | 5.000,00 | 5.000,00 | - |
| **UKUPNO** | **8.572.182,58** | **8.553.119,42** | **19.063,16** |
| **VIŠAK 2021** |  | **56.089,32** |  |

***Bilj.2****.* Evidentiran višak 2021. godine utrošen je početkom 2022. godine nakon što se donijela odluka o raspodijeli rezultata i odluka o korištenju neutrošenih namjenskih sredstva iz 2021. godine, te se namjenski utrošio za potrebe škole u iznosu od 12.159,49 kn, a ostatkom u iznosu od 43.929,83 kn od pomoći iz državnog proračuna za isplatu razlike plaće temeljem pravomoćnih sudskih presuda.

Višak iz 2022. godine sastoji se od:

* Prihodi od pruženih usluga u iznosu od 12.966,00 kn
* Pomoći iz državnog proračuna u iznosu od 6.097,16 kn.

**PRIHODI POSLOVANJA -** Osnovne škole Stoja u Puli veći su u odnosu na izvještajno razdoblje prethodne godine, u ovom razdoblju iznose 8.572.182,58 kuna kako slijedi:

***Bilj.3.* KTO 6361 - Tekuće pomoći korisnicima iz proračuna koji im nije nadležan – POVEĆANJE**

* + - * POMOĆI MZOŠ – (u najvećem iznosu čine upravo tekuće pomoći od MZOa, koja se koriste za financiranje plaća i ostalih materijalnih prava zaposlenih. Ti su prihodi u cijelosti utrošeni, jer upravo oni se odnose na isplatu plaće za redovan rad, prijevoz sa posla i na posao, isplatu materijalnih prava te naknade za nezapošljavanje invalida.)
      * POMOĆI OSTALE OPĆINE – plaća za učiteljice produženog boravka

Navedeni prihodi bilježe povećanje u odnosu na isto razdoblje 2022. godine, zbog povećanja osnovice plaća zaposlenih, te isplate razlike plaća temeljem pravomoćnih sudskih presuda*.*

***Bilj.4.* KTO 6362 - Kapitalne pomoći proračunskim korisnicima iz proračuna koji im nije nadležan – SMANJENJE -** Navedeni prihodi bilježe smanjenje u odnosu na isto razdoblje 2022. godine, jer se veliki dio udžbenika nasljeđuje, pa za njih nije bilo potrebe ponovne kupnje. U 2022. godini veći dio udžbenika je radnog karaktera, pa su stoga veće tekuće pomoći, a manje kapitalne. Ove godine dobili smo i novac za opremanje knjižnice školskom lektirom u iznosu od 3.000,00 kn.

***Bilj.5.* KTO 6526 – Ostali nespomenuti prihodi -POVEĆANJE -** U odnosu na promatrano razdoblje, realizirani su u većem iznosu jer je prethodne godine bila organizirana nastava u skladu sa epidemiološkim mjerama, pa su pojedini razredi ovisno o situaciji sa COVID 19 prelazili na online nastavu. Ove godine se održava redovna nastava čime je i veći broj korisnika školske kuhinje, za razliku od prethodne godine koja je bila manja zbog situacije uzrokovane korona virusom.

***Bilj.6.* KTO 6631 - Tekuće donacije – SMANJENJE -** Donacija od fizičke osobe u iznosu od 6.545,45 kuna, namijenjenu za prehranu djece.

***Bilj.7.* KTO 6632 - Kapitalne donacije – SMANJENJE -** Trgovačka društva su donirala novac školi u iznosu od 30.275,50kn. Novac se utrošio na kupnju i opremanje informatičke učionice za niže razrede.

***Bilj.8.* KTO 6711 – Prihodi iz nadležnog proračuna za financiranje rashoda poslovanja - POVEĆANJE -** Navedeni prihodi bilježe blagi porast čime se udio financiranja iz nadležnog proračuna povećao zbog:

* financiranja plaće u produženom boravku zapošljavanjem 4 učiteljice
* zapošljavanjem 5 pomoćnika u nastavi
* uvođenjem programa građanskog odgoja u školi

***Bilj.9.* KTO 6712 - Prihodi iz nadležnog proračuna za financiranje rashoda za nabavu nefinancijske imovine – POVEĆANJE -** Evidentirani su prihodi za knjige u knjižnici (lektira) ostvareni od Grada Pule kao osnivača u iznosu od 5.000,00 kuna, što je više nego prethodne godine.

**RASHODI POSLOVANJA –** Osnovne škole Stoja u Puli veći su u odnosu na izvještajno razdoblje prethodne godine, u ovom razdoblju iznose 8.491.366,03 kuna kako slijedi:

***Bilj.10.* KTO 3111 - Plaće za redovan rad – POVEĆANJE –** Rashodi su veći zbog povećanja iznosa osnovice i koeficijenata, zapošljavanja zamjena za djelatnike na bolovanju i isplata sudskih presuda u ovoj godini.

***Bilj.11.* KTO 3113 - Plaće za prekovremeni rad** – **POVEĆANJE** - Rast zbog povećanog broja odrađenih prekovremenih sati, obzirom na zamjene za bolovanja unutar kolektiva, zbog nedostatka kadra za zapošljavanje.

***Bilj.12.* KTO 3114 – Plaće za posebne uvjete rada – POVEĆANJE -** Rast zbog većeg broja rješenja za učenike s prilagođenim programima samim time je odrađen veći dio broja sati po posebnim uvjetima.

***Bilj.13.* KTO 312 – Ostali rashodi za zaposlene – SMANJENJE -** U 2022. godini, isplaćena je jedna otpremnina, pet pomoći za duže bolovanje te šest jubilarnih nagrada radnicima, dar djeci i božićnica, a kroz godinu i regres za godišnji odmor. U odnosu na prethodnu godinu bilježi se smanjenje za isto razdoblje, što ovisi o broju i namjeni isplata kroz godinu.

***Bilj.14*. KTO 3132 – Doprinosi za obvezno zdravstveno osiguranje – POVEĆANJE -** Veći rashodi plaće utjecali na povećanje doprinosa za obvezno zdravstveno osiguranje u odnosu na prethodnu godinu.

***Bilj.15.* KTO 3133 – Doprinosi za obvezno osiguranje u slučaju nezaposlenosti – POVEĆANJE** - ove godine se pojavljuje zbog isplate razlike plaća temeljem pravomoćnih sudskih presuda.

***Bilj.16.* KTO 3211 – Službena putovanja – POVEĆANJE -** Realizirana su u znatno većem iznosu u odnosu na prethodno razdoblje zbog ponovnog sudjelovanja na seminarima, plaćanja kotizacija, odlazaka sa djecom na jednodnevne i višednevne izlete.

***Bilj.17.* KTO 3212 – Naknade za prijevoz zaposlenika za rad – POVEĆANJE -** U prethodnoj godini djelomično je bila nastava koja se odvijala na daljinu, dok se u ovoj godini kroz cijelu godinu nastava odvijala uživo pa su time i više porasli troškovi odlaska i dolaska djelatnika na posao.

***Bilj.18.* KTO 3213 – Stručno usavršavanje – SMANJENJE –** Manje uplaćenih kotizacija ove godine, za razliku od prethodne kada su većinom bila online predavanja koja su zahtijevala većinom plaćanje kotizacije.

***Bilj.19.* KTO 3221 – Uredski materijal i ostali materijalni rashodi – POVEĆANJA -** Veća potreba nabave materijala za nastavu i administraciju, te sredstva za čišćenje i održavanje prostora škole. Cijene materijala i proizvoda su poskupili u odnosu na prethodne godine.

***Bilj.20.* KTO 3222 – Materijal i sirovine – POVEĆANJE –** Veliki skok cijena hrane i namirnica u državi uzrok je povećanja iznosa na ovom kontu, a ujedno i varira kroz broj djece koja koriste usluge školske kuhinje kroz godinu.

***Bilj.21*. KTO 3223 – Energija – POVEĆANJE -** Trošak za energente je u povećanju u odnosu na prethodno razdoblje, zbog poskupljenja naftnih derivata u državi.

***Bilj.22.* KTO 3225 – Sitni inventar – SMANJENJE -** U 2022. godini utrošeno samo na kupnju barkod čitača za knjižnicu te inventara za kuhinju.

***Bilj.23.* KTO 3227 – Službena, radna i zaštitna odjeća –** Kupljena obuća za domara i kuharice.

***Bilj.24.* KTO 3232 – Usluge tekućeg i investicijskog održavanja – POVEĆANJE -** Realizirani trošak je veći u odnosu na prethodnu godinu jer smo uložili u montažu panel ograde oko škole, zadesio nas je kvar na plameniku za grijanje, uklanjanje suhih stabala u dvorištu škole te ponovno plaćanje 1/3 troška za čišćenje dvorane što dijelimo sa drugom školom.

***Bilj.25.* KTO 3233 – Usluge promidžbe i informiranja – POVEĆANJE -** Preknjiženje HRT pristojbe koji se prethodnih godina vodio na kto 3295 pristojba i naknada.

***Bilj.26.* KTO 3234 – Komunalne usluge – POVEĆANJE -** Deratizaciju smo sproveli ove godine u 2 navrata, te zbog velikog skoka u cijenu usluge odvoza otpada i ostalih troškova komunalnih usluga.

***Bilj.27*. KTO 3236 – Zdravstvene i veterinarske usluge – POVEĆANJE –** Plaćanje COVID19 testiranja prva 3 mjeseca ove godine za djelatnike škole.

***Bilj.28*. KTO 3237 – Intelektualne i osobne usluge -POVEĆANJE –** Uz pružanje pravnih usluga, pretplatili smo se i na konzalting usluge zbog pomoći oko rješavanja sudskih presuda u 2022 godini**.**

***Bilj.29.* KTO 3239 – Ostale usluge – POVEĆANJE –** Veća potreba za usluge kopiranja u boji, montaža pametnih ploča, te produljenje certifikata FINE za tajništvo i računovodstvo.

***Bilj.30.* KTO 3292 – Premije osiguranja – POVEĆANJE –** Blago povećanje cijena polica osiguranja**.**

***Bilj.31.* KTO 3296 – Troškovi sudskih postupaka – POVEĆANJE –** Troškovi sudskih postupaka (naknade troškova parničkih postupaka) vezane za isplatu razlika plaće temeljem pravomoćnih sudskih presuda zaposlenika.

***Bilj.32.* KTO 3299 – Ostali nespomenuti rashodi poslovanja – SMANJENJE –** Plaćene samo usluge za objavu posljednjeg pozdrava osmrtnica bivših djelatnika.

***Bilj.33*. KTO 3431 – Bankarske usluge - POVEĆANJE -** Naplata naknade platnog prometa za tečajnu razliku.

***Bilj.34.* KTO 3432 – Zatezne kamate - POVEĆANJE -** Plaćanje kamata vezanih za troškove sudskih postupaka, vezanih za isplatu razlike plaće temeljem pravomoćnih sudskih presuda.

***Bilj.35*. KTO 3722 – Naknade građanima i kućanstvima u naravi - POVEĆANJE -** Iz državnog proračuna osigurana su sredstva za kupnju radnih udžbenika koji su dani na korištenje učenicima za nastavu. Ove godine veći dio udžbenika je radnog karaktera.

***Bilj.36*. – Višak prihoda poslovanja -** Višak prihoda poslovanja je veći u odnosu na prethodnu godinu, jer su se naplatile opomene koje su se češće slale roditeljima i veći su prihodi iz državnog proračuna.

***Bilj.37.* – Obračunati prihodi poslovanja – neplaćeni –** Obračunati, a nenaplaćeni prihodi poslovanja su veći u odnosu na prošlu godinu, obzirom da su veća potraživanja za šk. kuhinju i produženi boravak.

***Bilj.38.* KTO 4221 – Uredska oprema i namještaj – SMANJENJE –** Nabava pametnih ploča i kocka za potrebe redovne nastave, te računala za opremanje informatičkog kabineta za niže razrede.

***Bilj.39.* KTO 4241 – Knjige** **– SMANJENJE -** Veći dio udžbenika radnog karaktera i nije bilo potrebe kupnje novih zbog nasljeđivanja iz prethodne godine.

***Bilj.40.* – Višak prihoda i primitaka raspoloživ u sljedećem razdoblju**

Ukupan višak prihoda raspoloživ u slijedećem razdoblju iznosi 19.063,16 kn.

Višak se sastoji od:

* prihoda od sufinanciranja cijene usluga 12.966,00kn
* pomoći iz državnog proračuna 6.097,16kn

te u sljedećem razdoblju do kraja godine navedeni višak će se utrošiti namjenski.

**BILJEŠKE UZ OBRAZAC P-VRIO**

***Bilj.41.*** Promjene u obujmu i vrijednosti nefinancijske ove godine nemamo.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KASIFIKACIJI – RAS funkcijski**

Funkcijska klasifikacija sadrži rashode razvrstane prema njihovoj namjeni.

***Bilj.42.*** – **Obrazovanje** - OŠ Stoja obavlja djelatnost osnovnog obrazovanja uvedenu na **ŠIFRI 09** u ukupnom iznosu od 8.609.208,74 kuna. Taj iznos se odnosi na ukupne rashode poslovanja i rashode za nabavu nefinancijske imovine, te se u cijelosti podudara sa ukupnim rashodima u Obrascu PR-RAS na **ŠIFRI Y034**.

***Bilj.43.*** – **Obrazovanje** **– PRETHODNA GODINA –** Napravljena korekcija (umanjenje iznosa za jednu kunu) zbog ispravnosti kontrole između obrazaca.

***Bilj.44*.- ŠIFRA 096 – Dodatne usluge u obrazovanju -** Iznos od 339.485,27 kuna se odnosi na dodatne usluge u obrazovanju (prehrana učenika u šk. kuhinji i ugovoreni prijevoz učenika), koja je ove godine i veća jer se povećao broj djece koja koriste usluge šk. kuhinje i isto tako izdavale su se učeničke beskontaktne karte od gradskog prijevoznika.

**BILJEŠKE UZ POJEDINE POZICIJE IZVJEŠTAJ O OBVEZAMA – OBRAZAC OBVEZE**

Sve obveze se podmiruju u zakonskom roku, nema spornih obaveza, ni zaostataka.

***Bilj.45.*** Ovim se izvještajem prati stanje međusobnih obveza proračunskih korisnika kao i obveza za rashode poslovanja i to na početku i na kraju obračunskog razdoblja. Ukupne obveze u izvještajnom razdoblju iznose 705.939,07 kuna (ŠIFRA V006).

|  |  |
| --- | --- |
| **OBVEZE** | **IZNOS** |
| OBVEZE ZA ZAPOSLENE ZA PLAĆE I PRIJEVOZ / 231 | 622.638,63 |
| OBVEZE ZA MATERIJALNE RASHODE -DOBAVLJAČI / 232 | 30.133,74 |
| OSTALE OBVEZE /239 | 53.166,70 |
| OBVEZE ZA NABAVU NEFINANCIJSKE IMOVINE / 24 |  |
| **UKUPNO** | **705.939,07** |

***Bilj.46*. ŠIFRA VOO7 – Stanje dospjelih obveza na kraju izvještajnog razdoblja nema**

***Bilj.47.* ŠIFRA V009 – Stanje nedospjelih obveza na kraju izvještajnog razdoblja 705.939,07 kuna čine:**

* **ŠIFRA V010** – međusobne obveze proračunskih korisnika:
  + - * + obveze za povrat u proračun sredstava koja refundira HZZO u iznosu od 53.166,70 kn (ove godine smo u tri navrata imali zatvaranje potraživanja prema uputama od Ministarstva financija)
        + obveze po osnovi fakturiranja između korisnika u sustavu proračuna iznose 11.066,94 kn (međusobne obveze proračunskih korisnika ŠTUT i DC Veruda)
* **ŠIFRA ND23** – obveze za rashode poslovanja:
  + - * + nedospjele obveze URA iznosi 19.066,80 kn
        + obveze za zaposlene iznose 608.366,25 kn
        + naknade troškova zaposlenima 14.272,38 kn

S obzirom da se obveze uredno podmiruju, u pravilu u rokovima dospijeća, obveze u iznosu od 652.772,37 kuna odnose se na obveze za plaću koja će biti isplaćena u siječnju 2023., te na račune koji također dospijevaju u siječnju 2023. godini.

**BILJEŠKE UZ OBRAZAC BILANCE**

***Bilj.48.* ŠIFRA B002 – NEFINANCIJSKA IMOVINA -** Na dan 31.12.2022. godine stanje nefinancijske imovine iznosi 7.813.397,48 kn, te je manja u donosu na stanje na početku razdoblja.

***Bilj.49*. KTO 0221 – Uredska oprema i namještaj – POVEĆANJE –** Kupljena su računala za opremanje informatičke učionice nižih razreda.

***Bilj.50.* KTO 0222 – Komunikacijska oprema / KTO 0227 – Uređaji, strojevi i oprema –** Izvršen ispravak vrijednosti postrojenja i opreme.

***Bilj.51*. KTO 0241 – Knjige** – **POVEĆANJE** – Nabavljene su knjige za školsku knjižnicu, za obnovu knjižne građe, u iznosu od 8.000,00 kn (financirano prihodima od Grada Pule i dijelom od MZOa). Nabavljeni udžbenici za učenike sredstvima iz državnog proračuna u iznosu od 24.965,38 kn.

***Bilj.52*. KTO 02924 – Ispravak vrijednosti knjiga** – Proveden je jednokratni otpis vrijednosti udžbenika za učenike u iznosu od 24.965,38 kuna.

***Bilj.53.* KTO 129 – Ostala potraživanja – SMANJENJE -** iznose 53.166,70 kune i u odnosu na proteklu godinu su znatno smanjena. Odnosi se na potraživanja naknade od HZZO za bolovanja na teret fonda. Ove godine su tri puta izvršena zatvaranja potraživanja prema uputama Ministarstva financija.

***Bilj.54.* KTO 1636 – Potraživanja za pomoći prorač. korisnicima iz prorač. koji im nije nadležan – POVEĆANJE -** U odnosu na prošlu godinu veća su potraživanja od općina za financiranje produženog boravka, zbog povećanog broja djece iz tih općina koja koriste uslugu produženog boravka.

***Bilj.55.* KTO 165 – Potraživanja od sufinanciranja – POVEĆANJE –** U prošloj godini dijelom se odvijala nastava na daljinu pa su time bila potraživanja bila manja.

***Bilj.56*. KTO 167 – Potraživanja za prihode iz proračuna –** Predstavljaju neutrošena sredstava na dan 31.12.2022. godine a sastoje se od iznosa viška od 19.063,16 kuna i otvorenih obveza prema dobavljačima 30.133,74 kuna, odnosno neplaćenih računa.

***Bilj.57.* KTO 169 – Ispravak vrijednosti potraživanja -** U ispravku vrijednosti potraživanja su iskazana potraživanja sa 50% vrijednosti kašnjenja s naplatom potraživanja od 1 do 3 godine.

***Bilj.58.* KTO 193 - Kontinuirani rashodi budućih razdoblja** - Odnose se na iskazane rashode za plaće za prosinac 2022.

***Bilj.59.* KTO 23 – Obveze** – Prikazuje se stanje obveza na kraju izvještajnog razdoblja i sastoje se od:

|  |  |
| --- | --- |
| **OBVEZE** | **IZNOS** |
| Obveza za zaposlene / KTO 231 | 608.366,25 |
| Obveza za materijalne rashode / KTO 232 | 44.406,12 |
| Ostale tekuće obveze / KTO 239 | 53.166,70 |
| **UKUPNO** | **705.939,07** |

***Bilj.60.*** - Obveze prikazane na računima razreda 2, prikazuju obveze za rashode nastale temeljem vjerodostojne knjigovodstvene evidencije, a u okviru podračuna 23; obveze za zaposlene (plaća

12/2022) i obveze za materijalne rashode (nedospjeli računi). Ostale tekuće obveze odnose se na nedospjelo bolovanje koje potražujemo od HZZOa, a koje je isplaćeno zaposlenicima.

***Bilj.61*. KTO 922 – VIŠAK/MANJAK PRIHODA –** Prikazan je višak prihoda poslovanja, te manjak od nefinancijske imovine, što rezultira viškom u iznosu od 19.063,16 kuna, te će biti raspoloživ u sljedećem razdoblju.

***Bilj.62.* KTO 922 – VIŠAK/MANJAK PRIHODA – PRETHODNA GODINA –** Napravljena korekcija (umanjenje rezultata za jednu kunu) zbog ispravnosti kontrole između obrazaca.

**IZVANBILANČNI ZAPISI**

***Bilj.63.*** U tijeku su sudski sporovi djelatnika zbog osnovice plaće. Do 12/2022. godine završena je većina sporova. Ostao je još 1 spor koji je u tijeku, a njegovo okončanje očekuje se u 2023. godini.

|  |  |  |  |  |  |
| --- | --- | --- | --- | --- | --- |
| **Red. br.** | **Vrsta spora** | **Broj sporova** | **Status spora** | **Procjena financijskog učinka** | **Procijenjeno vrijeme odljeva ili priljeva sredstava** |
| 1 | radni sporovi | 1 | u tijeku | 4.184,66 kn | 2023. godina |
| **UKUPNO** | | | | **4.184,66 kn** |  |

**OBVEZNI ANALITIČKI PODACI**

***Bilj.64.* dio 16 D - Potraživanja za prihode poslovanja – dospjela –** sastoje se od neplaćenih računa za školsku kuhinju i produženog boravka na dan 31.12.2022. Veći su iznosi zbog povećanja cijene usluga školske kuhinje.

***Bilj.65.* dio 16 N - Potraživanja za prihode poslovanja – nedospjela –** Čine potraživanja 12/22 od roditelja za usluge školske kuhinje i produženog boravka, potraživanja od općina za sufinanciranje produženog boravka i od neutrošenih sredstava na 31.12.22 koja su manja u odnosu na isto prethodno razdoblje, a utrošiti će se u 2023 godini.

***Bilj.66.* KTO 12911 – Potraživanja za naknade koje se refundiraju –** Odnose se na bolovanja koja ostaju u evidenciji škole dok se ne izvrši prijeboj potraživanja između MZOa i HZZOa. Ove godine smo izvršili kompenzacije u 3 navrata kroz godinu dok prethodne godine nije bilo nijedne.

***Bilj.67.* KTO 16721 - Potraživanja proračunskih korisnika za sredstva uplaćena u proračun -** Predstavljaju neutrošena sredstava na dan 31.12.2022. godine a sastoje se od iznosa viška od 19.063,16 kuna i otvorenih obveza prema dobavljačima 30.133,74 kuna, odnosno neplaćenih računa.

***Bilj.68.* dio 23 N – Obveze za rashode poslovanja – nedospjele –** Čine plaće za 12/22 i neplaćeni računi koji imaju dospijeće plaćanja u 01/23.

***Bilj.69.* KTO 23958 – Obveze proračunskih korisnika za povrat u proračun –** Veza bilješka 66.

Bilješke izradila: Odgovorna osoba:

Paula Levak, mag. oec. Zoran Bjelopetrović, prof.